NORAKSTS

|  |  |
| --- | --- |
| 28.02.2019. | Nr.2/8 |

**ILGTERMIŅA AIZŅĒMUMA ŅEMŠANA ERAF PROJEKTA “JELGAVAS LIDLAUKA POLDERA DAMBJA PĀRBŪVE PLŪDU DRAUDU NOVĒRŠANAI” ĪSTENOŠANAI**

**Atklāti balsojot: PAR – 14** (I.Jakovels, S.Stoļarovs, L.Zīverts, A.Rublis, G.Kurlovičs, V.Ļevčenoks, M.Buškevics, R.Vectirāne, R.Šlegelmilhs, D.Olte, A.Garančs, I.Bandeniece, J.Strods, A.Rāviņš), **PRET –** nav, **ATTURAS** – nav,

Saskaņā ar likuma “Par pašvaldībām” 21.panta pirmās daļas 27.punktu, likuma “Par pašvaldību budžetiem” VI nodaļu, 2018.gada 12.decembra Finanšu ministrijas rīkojuma Nr.488 “Par valsts pagaidu budžetu 2019.gadam” 7.1.apakšpunktu, Ministru kabineta 2008.gada 25.marta noteikumiem Nr.196 ”Noteikumi par pašvaldību aizņēmumiem un galvojumiem” un 2018.gada 10.aprīlī noslēgto vienošanos starp Centrālo finanšu un līgumu aģentūru un Jelgavas pilsētas pašvaldības iestādi “Pilsētsaimniecība” par Eiropas Savienības projekta Nr.5.1.1.0/17/I/006 “Jelgavas lidlauka poldera dambja pārbūve plūdu draudu novēršanai” īstenošanu,

**JELGAVAS PILSĒTAS DOME NOLEMJ:**

1. Ņemt Valsts kasē vai komercbankā ar tās noteikto kredīta procentu likmi ilgtermiņa aizņēmumu ERAF projekta “Jelgavas lidlauka poldera dambja pārbūve plūdu draudu novēršanai” īstenošanai 3 333 933 *euro* (trīs miljoni trīs simti trīsdesmit trīs tūkstoši deviņi simti trīsdesmit trīs *euro*) uz 30 gadiem sadalot attiecīgi pa gadiem:
	1. 2019.gadā – 2 947 835 *euro* (divi miljoni deviņi simti četrdesmit septiņi tūkstoši astoņi simti trīsdesmit pieci *euro*);
	2. 2020.gadā – 386 098 *euro* (trīs simti astoņdesmit seši tūkstoši deviņdesmit astoņi *euro*).
2. Aizņēmuma pamatsummas atmaksu sākt ar 2022.gada 20.aprīli.
3. Aizņēmuma atmaksu garantēt ar Jelgavas pilsētas pašvaldības budžetu.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Pašvaldības izpilddirektores sekretāre K.Simonova

2019.gada 28.februārī